tomron87/hebrew-wikipedia-sentences-corpus huggingface dataset:
בבנק, משתמשים השניים במפתח על מנת להיכנס לכספת ישנה, שם השחקן מגלה כי ביכולתו לראות את עקבותיו של "הקסם העתיק", כוח קסם קדום ומסתורי אותו חקרה אשתו המנוחה של פיג, ומתעמת עם מול גובלין אכזרי בשם ראנרוק.
לאחר שהשניים נחלצים בעור שיניהם מציפורניו של ראנרוק, מתחיל השחקן את חוק לימודיו בהוגוורטס.
לאורך שנת הלימודים, לומד השחקן לחשים שונים במהלך השיעורים, תוך כדי חקר הוגוורטס, הוגסמיד וסביבותיהם בסיועם של שניים מחבריו לספסל הלימודים, סבסטיאן סאלו ונטסאי אונאי.
במקביל, חוקר פרופסור פיג את סודותיו של "הקסם העתיק", בסיועו של השחקן.
בסופו של דבר, השניים מגלים חדר סודי ועתיק מתחת להוגוורטס, "חדר המפה", מערה תת-קרקעית החבויה מתחת לטירת הוגוורטס, שבו ארבעה שומרים – דיוקנאות מדברים של ארבעה פרופסורים לשעבר השומרים על סודות "הקסם העתיק" מהעולם הרחב.
בהדרגה, חושף השחקן כי פרופסור נוספת שלימדה לצדם, איזידורה מורגנאך, חלקה על עמיתיה בעניין הסתרת הקסם העתיק, ובנתה מתחת ל"חדר המפה" מערה נוספת בו כלוא הקסם, אותו מנסה ראנרוק למצוא על מנת להביא להתקוממות הגובלינים נגד עולם הקוסמות.
במקביל, קבוצה של קוסמים אפלים, בראשותו של ויקטור רוקווד, משתפת פעולה עם ראנרוק על מנת להוציא את המרד לפועל.
על מנת לחשוף את סודות "הקסם העתיק", נאלץ השחקן להשלים ארבעה מבחנים, עליהם מופקדים שומרי "חדר המפה", וזאת באמצעות פתירת משימות וחידות מסוכנות.
בסיומו של כל מבחן מובל השחקן להגיגית, מכשיר קסום המשמש לאחסון ולסקירת זיכרונות.
באמצעות זיכרונותיהם של ארבעת השומרים, לומד השחקן על עברם המשותף עם איזידורה מורגנאך ועל הקשר אותו חלקו ל"קסם העתיק" – איזידורה השתמשה בקסם עתיק בניסיון למגר רגשות שליליים, במיוחד מאביה הסובל.
עם זאת, השומרים שמו לב שאביה של איזידורה לא רק איבד רגשות שליליים, אלא את כולם, ולאחר שגילו שאיזידורה התנסתה על תלמידה במטרה לחקור את "הקסם העתיק", ניסו הארבעה לעצור אותה, אך ללא הועיל.
בהיעדר ברירה אחרת, נאלץ אחד השומרים לחסל את איזידורה באמצעות הקללה ההורגת.
לאחר מכן, החליטו השומרים לשמור את קיומה של המערה בסוד.
לאחר שהשחקן משלים את כל המבחנים, מוטלת עליו משימה אחת אחרונה: ליצור סוג מיוחד של שרביט המורכב מחפצי האמנות שנמצאו בהגיגיות.
פיג שולח את השחקן לחנות "אוליבנדר" על מנת ליצור את שרביט השומרים.
עם זאת, רוקווד אורב לשחקן ומציע לו לכרות ברית נגד הגובלינים, אך כאשר השחקן מסרב, השניים נלחמים בקרב במהלכו גובר השחקן על רוקווד.
זמן קצר לאחר מכן, מצליח ראנרוק לאתר את המערה של מורגנאך ו"לשחרר" את הקסם העתיק, לאחר מכן סופג אותו על מנת להפוך את עצמו לדרקון.
לאחר קרב בין השחקן לראנרוק, מסיים השחקן את מרד הגובלינים על ידי ניצחון על ראנרוק, ועליו להחליט אם לשמור על סוד השומרים או לחשוף את קיומו של "הקסם העתיק" על ידי נטילת הכוח לעצמו.
ללא קשר לבחירה שנעשתה, פיג נפצע אנושות במהלך הקרב ומת זמן קצר לאחר הניצחון בקרב.
לאחר מכן, שב השחקן לסיים את השנה ואת בחינות הבגרות שלו.
המשחק מסתיים בכך שפרופסור ויזלי מעניקה לשחקן נקודות נוספות עבור מסעו יוצא-הדופן, ובכך זוכה הבית אליו בחר להשתייך בגביע הבתים.
המשחק פותח על ידי "Avalanche Software", אשר נרכשה על ידי "Warner Bros.
Interactive Entertainment" מחברת וולט דיסני בינואר 2017. באותה שנה, הקימו "האחים וורנר" חברה חדשה בשם "Portkey Games", שהוקדשה לניהול משחקים ותכנים הקשורים לעולם הקוסמות.
עוד נמסר כי יוצרת הזיכיון, ג'יי.
רולינג, לא הייתה מעורבת ישירות בפיתוח המשחק.
דבר פיתוחו של המשחק הודלף לראשונה באתר "רדיט" באוקטובר 2018, לצד סרטון משחקיות לא רשמי.
לאחר ההדלפה, לא התקבלה תגובה רשמית מטעמם של "האחים וורנר" או ג'יי קיי רולינג, אם כי מקורות רשמיים רבים ב-"WB Avalanche", כולל עובדים בכירים, רמזו שהמשחק קיים.
פיתוחו של המשחק הוכרז רשמית באירוע ה-"Playstation 5 Showcase" שנערכה על ידי סוני ב-17 בספטמבר 2020, במהלכו נמסר שהמשחק עתיד לצאת לשוק במהלך שנת 2021 עבור Microsoft Windows, פלייסטיישן 4, פלייסטיישן 5, Xbox One ו-Xbox Series X.
למשחק הולחנה מוזיקה המשתנה על בסיס מיקום דמותם של השחקנים בעולם הפתוח; בנוסף, ישנם הבדלים בולטים בנעימות הנושא במהלך כניסת השחקנים אל המעונות המשותפים של הבית אליו בחרו להשתייך.
ב-17 במרץ 2022, אירחה חברת סוני מצגת "State of Play" שהוקדש למשחק, ובה הוצג סרטון משחקיות מלא לצד מספר ראיונות עם מפתחי המשחק.
ב-12 בינואר 2023, נמסר על ליהוקם של צוות המדבבים הראשי של המשחק.
את דמותו של השחקן ידבב סבסטיאן קרופט (כזכר) או אמיליה גת'ינג (כנקבה), והוא יוכל לקיים אינטראקציה עם דמויות שהוצגו בעבר בסדרות הספרים והסרטים, בהם ניק כמעט-בלי-ראש (ג'ייסון אנתוני), הגברת השמנה ופיבס.
כמו כן, השחקן יכיר דמויות חדשות כמו פרופסור אלעזר פיג, שמשמש כמנטור עבור דמותו, ואבות קדמונים של דמויות מסדרת הספרים, בהם פיניאס ניגלוס בלק (סיימון פג) ופרופסור מתילדה ויזלי (לזלי ניקול).
בין הדמויות החדשות המופיעות במשחק נמנים תלמידי "הוגוורטס" אמיט תקר (אסיף עלי), אוורט קלופטון (לוק יאנגבלאד), והפרופסורים אונאי (קנדס קיין) וסאטיאוואטי שאה (סוהם קפילה).
במהלך המשחק, יוכל השחקן ליצור חברויות עם חבריו לספסל הלימודים – נטסאי אונאי, פופי סוויטינג וסבסטיאן סאלו – שילוו אותו במסעו כבני לוויה.
בין האנטגוניסטים המופיעים במשחק נמנים דמויותיהם של ראנרוק, מנהיג מרד הגובלינים, וויקטור רוקווד, מנהיגה של קבוצת קוסמים אפלים.
לפי פרסומי החברה עד לתאריך ה-13 בנובמבר (יום לפני השקת המשחק לקונסולת הסוויץ) המשחק מכר כ־15 מיליון עותקים לכלל הפלטפורמות מלבד הסוויץ.
בפברואר 2021, סדרת פוסטים ברשתות חברתיות שפורסמו על ידי מעצב ראשי בחברת "Avalanche Software" שהיה אמון על פיקוח העיצוב הראשי של המשחק, טרוי ליוויט, זכו לביקורת נרחבת.
כלי תקשורת מקוונים דיווחו על תוכן סרטוני היוטיוב של ליוויט, שעסקו בנושאים כגון הגנה על מעשיו של ג'ון לאסיטר ודיבור בשבח הניכוס התרבותי, כמו גם על סרטוניו שהראו תמיכה במסע ההטרדות שאירע במהלך פרשת "גיימרגייט".
בעקבות הביקורות על פעילותו במדיה החברתית, עזב ליוויט את "Avalanche Software" ואת העבודה על המשחק; מצדו, הכחיש ליוויט כי לעזיבתו הייתה קשר לביקורות.
בנוסף, סירבו "האחים וורנר" להגיב בנושא זה.
במרץ 2022, לאחר הפצת קדימון המשחקיות הראשון, זכה המשחק לביקורת על ביסוס עלילתו בתקופה בה התרחש מרד הגובלינים בעולם הקוסמות, ועל התמקדות קשת העלילה במאמציהם של השחקנים לדכא את המרד.
כבר קודם לכן הואשמה רולינג בהתבססות על סטריאוטיפים אנטישמיים ידועים במהלך כתיבת דמויותיהם של הגובלינים המופיעים בזיכיון.
לטענתן של ביקורות אלו, המסר אותו ביקש המשחק להעביר היה כי יש לראות בקבוצת הגובלינים ושאר בני המיעוטים בעולם הקוסמות כאויבים בעוון ארגון מרד נגד מדכאיהם ורצונם להילחם למען החופש ושוויון זכויותיהם.
בדצמבר 2022, קרא האתר "The Mary Sue" להחרים את המשחק, על רקע מחלוקות מתמשכות בנוגע לדעותיה הפוליטיות של ג'יי קיי רולינג והאשמתה בהנצחת סטריאוטיפים אנטישמיים.
על פי אתר הביקורות המשוקללות "Metacritic", זכה המשחק לביקורות חיוביות.
גם בישראל זכה המשחק בעיקר לביקורות חיוביות.
בביקורתו, שיבח "IGN" את דמויותיהם של הסטודנטים והפרופסורים השונים ותיאר אותם כחברותיות מאוד, וציין בנוסף כי עובדה מסייעת למשחק להשיג את "פנטזיית הוגוורטס" האולטימטיבית.
בביקורתו, ציין "PCGamesN" לחיוב את החידות והמסתורין של הוגוורטס, אך העיר שהמשחק נכשל בכל הנוגע למשימות הצדדיות, אותם הוא תיאר כ"סתם משימות פשוטות, עם מספר אויבים להרוג בדרך".
בביקורת מאת "PC Gamer", צוין לחיוב השימוש במכניקת הדו-קרב, אך מנגד צוין כי לא היה מזיק למשחק ליטוש טכני נוסף, וכי "הבולטים ביותר הם ההפסקות הקצרות אך התכופות במעבר בין דלתות הוגוורטס בזמן שהמשחק טוען כל מה שנמצא בצד השני".
בסוף שנת 2023 הוכרז כי המשחק היה הנמכר ביותר בתעשיית המשחקים לשנה זו.
בינואר 2024 פורסם כי המשחק מכר למעלה מ־22 מיליון עותקים.
בחודש אוקטובר 2024 פורסם כי במהלך שנת 2025 המשחק צפוי לקבל גרסת Definitive Edition, הכוללת בין 10-15 שעות משחק ותוכן.
המשחק היה מועמד לפרס "המשחק המצופה ביותר" בטקס פרסי המשחקים 2022 ועבור "המשחק הכי מבוקש" בטקס פרסי "ג'ויסטיק הזהב" 2022, אך בשתי הפעמים הפסיד למשחק "The Legend of Zelda: Tears of the Kingdom".
"Hitaasti" (בעברית: "לאט") הוא סינגל, שהוקלט על ידי הזמרת-יוצרת הפינית אוולינה, מתוך אלבום האולפן השלישי שלה, III.
השיר יצא לאור ב-20 בינואר 2020, כסינגל הראשון והפותח מתוך האלבום, על ידי חברת התקליטים דאף ג'אם פינלנד.
השיר הגיע למקום השני במצעד השירים שבפינלנד.
השיר נכתב על ידי אוולינה והופק על ידי טידו.
השיר הגיע למקום השני במצעד שירי הסטרימינג של המדינה, תוך שהיה השיר השני המושמע ביותר בפינלנד באותו השבוע.
במצעד השירים הרשמי של המדינה הגיע למקום השני גם כן.
השיר הוא שיר פופ, בדומה לשירים נוספים של אוולינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.4 מיליון השמעות.
האודיו הרשמי של השיר הועלה לערוץ היוטיוב של אוולינה ב-23 בינואר 2020, שלושה ימים לאחר צאתו כסינגל.
מדינה תאריך יציאה פורמט חברת תקליטים מקורעולם20 בינואר 2020הזרמת מוזיקה • הורדה דיגיטליתדאף ג'אם
Hits Made Famous by Country Queens (בעברית: להיטים מאת מלכות קאנטרי מפורסמות) הוא אלבום אוסף של פיי טאקר ושל דולי פרטון.
הוא יצא ב-13 באפריל 1963 על ידי Somerset Records.
האלבום כולל ארבע גרסאות כיסוי אותם ביצעה טאקר לשיריה של זמרת הקאנטרי פטסי קליין ובנוסף גם שיר מקורי.
פרטון שרה שלושה שירים של הזמרת קאתי ולס ובנוסף שתי בלדות מסורתיות ושיר מקורי אחד.
ב-11 במאי 2018 האלבום נהיה זמין גם להורדה דיגיטלית.
"Hoax" (בעברית: "מְתִיחָה", "תַעֲלוּל" או "מַעֲשֵׂה קוּנדֵס") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore.
עם יציאתו, "Hoax" זכה לביקורות חיוביות מטעם מבקרי המוזיקה, תוך שנאמר עליו כי הוא "מסיים את האלבום בצורה כהה ועצובה".
כמו כן, פורסם כי השיר האחרון שסוויפט כתבה עם דסנר עבור האלבום.
השיר הופיע במקום ה-23 במצעד שירי הספוטיפיי העולמי וצבר למעלה מ-3.061 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 12.5 מיליון השמעות.
"Hoax" הוא השיר הסוגר את האלבום Folklore.
דסנר אמר ל-Vulture כי "Hoax" היה השיר האחרון שנכתב עבור האלבום והוא נכתב בלילה בו כתבו גם את השיר הפותח באלבום, "The 1".
הוא הוסיף ואמר כי: "חשבנו שסיימנו לכתוב את כל שירי האלבום, אך סוויפט פנתה אליי וביקשה לכתוב גם את השיר הזה".
עם הפצתו של Folklore, השיר נכנס למקום ה-16 במצעד הספוטיפיי האמריקאי, עם 1.748 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה.
בשבוע אחד, צבר שם למעלה מ-6.5 מיליון השמעות.
במצעד הסינגלים האוסטרלי הגיע למקום ה-43, תוך שברולינג סטון טופ 100 הגיע למקום ה-30.
במצעד הבילבורד הוט 100 הגיע למקום ה-71 מבלי שיצא כסינגל, תוך שבמצעד השירים האלטרנטיביים הגיע למקום ה-14.
כלפי השיר הופנו ביקורות חיוביות, תוך שברולינג סטון הוא דורג במקום ה-81 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג81BuzzFeed167 השירים הטובים ביותר של טיילור סוויפט, לפי דירוג120NMEהשירים הטובים ביותר של טיילור סוויפט, לפי דירוג116Vulture179 השירים הטובים ביותר של טיילור סוויפט, לפי דירוג63
Hits (בעברית: להיטים; מוכר כ-Hits Daily Double) הוא כתב עת אמריקאי שעוסק במוזיקה האמריקאית.
הוא נוסד על ידי לני ביר ודניס לאבינתל, שעבדו בעבר בקידום עצמאי והוא הושק בפורמט דפוס באוגוסט 1986. בשנת 1997 הוא הפך לגיליון ה-"tip" המצליח ביותר בעולם המוזיקה.
גרסת האינטרנט של המגזין, Hits Daily Double, נוסדה לראשונה במאי 2000. תוכן המגזין כולל מכירות שבועיות ונתוני רדיו, ראיונות עם אנשי תעשיית המוזיקה, חדשות שבועיות על סרטים מצוירים ומוזיקה ומצעדים המורכבים משזאם, Vevo ומדיה-בייס.
כתב העת זכה להוקרה ולפופולריות רבה בעקבות כך שהוא מדווח על המכירות השבועיות של אלבומים.
טבלת המכירות שכתב העת מפרסם מורכבת מ-50 אלבומים ומשקפת את ההערכות של מצעד הבילבורד 200. ישנן הערכות מוקדמות והערכות סופיות.
Hndrxx הוא אלבום האולפן השישי של הראפר האמריקאי פיוצ'ר.
האלבום יצא לאור ב-24 בפברואר 2017, על ידי חברות התקליטים A1 רקורדינגס, פריבנדז ואפיק רקורדס.
האלבום יצא שבוע לאחר אלבומו החמישי האפונימי של פיוצ'ר, ומכיל הופעות אורח של ריהאנה, דה ויקנד, כריס בראון וניקי מינאז'.
האלבום קיבל ביקורות חיוביות ממבקרי המוזיקה והגיע למקום הראשון במצעד הבילבורד 200, ובכך הפך פיוצ'ר לאמן הראשון שהוציא שני אלבומים שהגיעו למקום הראשון במצעד שבוע אחר שבוע.
האלבום נכלל ברשימות סיכום שנה של מגזינים שונים, בהם Complex, פאקט ואנטרטיינמנט ויקלי.
מגזין המוזיקה המקוון Hits Daily Double הודיע ב-22 בפברואר 2017 כי פיוצ'ר אמור להוציא אלבום נוסף שבוע לאחר אלבומו הקודם הנושא את שמו, והוא אמור לכלול רצועות "קצביות יותר וידידותיות לרדיו".
האלבום הוכרז לראשונה על ידי פיוצ'ר במהלך שאלות ותשובות ברשתות החברתיות ב-21 בפברואר 2017, יחד עם ציוץ בו מצורף קישור להזמנה מראש של האלבום.
האלבום נקרא על שמו של האלטר אגו של פיוצ'ר, "פיוצ'ר הנדריקס".
"Selfish" בהשתתפות הזמרת הברבדית ריהאנה יצא לאור כסינגל המוביל מתוך האלבום ב-28 בפברואר 2017. השיר הופק על ידי דיטייל, קוק הארל, מייג'ור סבן ומנטרה.
השיר הגיע בשיאו למקום ה-37 במצעד הבילבורד הוט 100.
"Pie" בהשתתפות הזמר האמריקאי כריס בראון יצא כסינגל השני מתוך האלבום ב-25 ביוני 2017. השיר הופק על ידי די.
השיר הגיע בשיאו למקום ה-48 במצעד שירי ה-R&B/היפ-הופ.
הסינגל השלישי מתוך האלבום, "Incredible", יצא לרדיו הקצבי העכשווי ב-25 ביולי 2017. השיר הופק על ידי דרה מון והגיע בשיאו למקום ה-38 במצעד הבילבורד הוט 100.
באתר הביקורות Metacritic, קיבל האלבום ציון ממוצע משוקלל של 78 מתוך 100, בהתבסס על שמונה ביקורות מקצועיות.
קיבל האלבום ציון של 7.1 מתוך 10, בהתבסס על הערכת האתר לגבי הקונצנזוס הביקורתי.
ארגון מיקום מקור בילבורד קומפלקס Consequence of Sound אנטרטיינמנט ויקלי Fact HipHopDX Noisey פיצ'פורק Rap-Up Spin וראייטי
האלבום הגיע היישר אל המקום הראשון במצעד הבילבורד 200, עם 121 יחידות שקולות לאלבום, מתוכן 48,000 מכירות טהורות.
האלבום החליף את אלבומו החמישי של פיוצ'ר הנושא את שמו מהשבוע הקודם במקום הראשון, והפך אותו לאמן הראשון בהיסטוריה של הבילבורד 200 שהכניס שני אלבומים למקום הראשון שבוע אחר שבוע.
נכון ל-5 ביולי 2017, האלבום זכה ל-435,000 יחידות שקולות לאלבום.
מקוםתאריםמכירות דנמרק (IFPI Denmark) זהב 10,000 ארצות הברית (RIAA) זהב 500,000
אזור תאריך יציאה חברות תקליטים פורמטים מקור עולם 24 בפברואר 2017 A1 • פריבנדז • אפיק הורדה דיגיטלית • סטרימינג 12 בינואר 2018 וייניל
"Hitler Has Only Got One Ball" (בעברית: "להיטלר יש רק ביצה אחת"), ידוע גם כן בשם מארש הנהר קוואי, הוא שיר תעמולה בריטי קצר מתקופת מלחמת העולם השנייה, אשר מילותיו מושרות לקצב של שיר בריטי מפורסם אחר ממלחמת העולם הראשונה, מארש הקולונל בוגי.
השיר מוקיע את גבריותם של מנהיגי המפלגה הנאצית בטענה כי יש להם אשכים קטנים, מעוותים, או אפילו בעלי מספר אי זוגי.
לשיר קיימות גרסאות מרובות, בעלות מבנה מרובע בניגון "מארש הקולונל בוגי".
הביצוע הנפוץ ביותר מתייחס לשמועות תעמולה שהופצו בזמן המלחמה על כך שאדולף היטלר לקה במונורכיזם ("אשך אחד"), וטוען שהרמן גרינג והיינריך הימלר לוקים במיקרואורכידיזם ("שתיים אבל פיציות ממש") ויוזף גבלס באנורכיה ("אין כאלו כלל").
על פי גרסה חלופית פופולרית של השיר, האשך החסר של היטלר מוצג כגביע מלחמה באולם אלברט הול.
מחבר המילים אינו ידוע, אם כי הועלו מספר מועמדים לתואר.
השיר הופיע לראשונה בקרב חיילים בריטים בשנת 1939 והפך במהירות לפופולרי בקרב צבא ואזרחי בעלות הברית.
לאחר המלחמה, הפופולריות של השיר עלתה לאחר שקיבל אזכור בסרט הבריטי זוכה פרס האוסקר "הגשר על הנהר קוואי" משנת 1957. השיר הפך להרמז תרבותי פופולרי לאורך כל שאר שנות המאה ה־20 ואף אל תוך המאה ה־21, כולל במדינות מעצמות הציר לשעבר, גרמניה ויפן.
השיר תואר על ידי חוקרים כחותר תחת תעמולת "הפנטזיה הגברית הארית" של הנאצים על ידי כך שהוא מוקיע וצוחק על "מקור גבריותם" של המנהיגים הנאצים מבלי לתקוף את הגרמנים ככלל, כפי שנהגו לעשות אמצעי תעמולה שונים באותה העת.
השיר תוקף את הגבריות והאומץ של הנאצים, כך שבעקיפין הוא מציע סיבה פיזיולוגית לטירוף ולרוע שלהם, ומשנה את מעמדם של המנהיגים מכזה המסמל כוח ורוע לכזה המסמל רחמים.
השיר הובא כדוגמה מוצדקת־מוסרית לשימוש בלעג פוליטי ככלי להעלאת המורל בעת מלחמה.
הגרסה הפופולרית והידועה ביותר של השיר מורכבת מהמרובע הבא:
עברית אנגלית להיטלר יש רק ביצה אחת,
לגרינג יש שתיים אבל פיציות ממש,
אך לגבלס המסכן אין כאלו כלל.
שורת הפתיחה מתייחסת לשמועות נפוצות לפיהן סבל אדולף היטלר ממונורכיזם (אשך אחד).
השורות השנייה והשלישית תוקפות באופן דומה את מפקד הלופטוואפה, הרמן גרינג ואת מפקד ה־SS, היינריך הימלר בכך שהן מרמזות שהשניים סבלו ממיקרו־אורכידיזם (שתיים אבל "פיציות ממש" ו"משהו בסגנון").
בשורה הרביעית, שמו של שר התעמולה הנאצי יוזף גבלס מבוטא לעיתים קרובות באנגלית באופן שגוי: גו־בולס (go balls) כך שההגייה השגויה מתחרזת עם "no balls" (אין כאלו כלל").
לדברי גרג קלי, לשיר ישנה גם גרסה שנייה נוספת, אם כי פחות פופולרית:
עברית אנגלית לרומל יש ארבע או חמש, אני מנחש,
אפ'חד לא לגמרי בטוח לגבי רודולף הס,
אך לגבלס המסכן אין ביצים בכלל.
השורה השנייה מתייחסת לתעלומה סביב לכידתו וכליאתו של סגנו של היטלר, רודולף הס בשנת 1941. הס טס בחשאי לסקוטלנד כדי לנסות לנהל משא ומתן על הסכם שלום, אך נעצר על ידי הבריטים ונכלא עד שהוחזר חזרה בשנת 1945 להישפט במשפטי נירנברג.
השורה למעשה שואלת האם המעשה של הס היה בעצם משאלה אמיצה ונועזת או סתם מבצע מטופש להפליא וחסר תקוות.
השורה השלישית של המרובע השני היא תוספת אמריקאית, המתייחסת לתבוסתו של המתאגרף הגרמני מקס שמלינג (שהצלחתו בקרבות אחרים לפני כן הוכתרה על ידי התעמולה הנאצית כסימן לעליונות הארית) על ידי המתאגרף האפרו־אמריקאי ג'ו לואיס בשנת 1938, כאשר שמלינג "פלט זעקת בכי גבוהה לאחר שנחבט באגרוף מכריע בסיבוב הראשון במשחק".
ה"זעקה שנשמעה ברחבי העולם" הפכה לסמל לניצחון האמריקאי על הנאציזם.
גרסאות בריטיות נוספות השתמשו באוצר מילים אזורי, ואף התמקדו בציוני דרך מקומיים:
עברית אנגליתלהיטלר יש רק ביצה אחת,
כשהיה קטן, חתכה אותה באבחה אחת.
זרקה אותה על עץ התפוח,
הרוח העיפה אותה אל הים הכחול המלוח,
בנוסף להתייחסות הנפוצה לחשד למונורכיזם של היטלר, גרסאות אלה מצביעות על התעללות מצד אמו, וכי האשך הכרות של היטלר הפך בסופו של דבר לגביע מלחמה המוצג בפומבי ברויאל אלברט הול.
וריאציות למילים של "אלברט הול" הושרו על ידי תלמידי בתי ספר בשכונות פינסברי בלונדון בשנת 1983 וקנזינגטון בשנת 1984. וריאציות אזוריות מאזורים אחרים של הממלכה המאוחדת משתמשות במקומות שונים, כגון אולם אולסטר (צפון אירלנד), קלווין הול (גלאזגו), אולם הסחר החופשי (מנצ'סטר) ובניין העירייה של לידס (לידס).
לאחר מותו של היטלר בסוף מלחמת העולם השנייה, גרסאות מאוחרות יותר שינו את השורה הראשונה לזמן עבר: "להיטלר הייתה רק ביצה אחת".
וריאציות אחרות של השורה הראשונה לאחר המלחמה כללו "רק ביצה אחת גדולה" ו"ביצה שמאלית בלבד".
אחרות החליפו את ביצה אחת ב"קציצת בשר אחת" ("meatball") על פי השיר של האחיות אנדרוז.
גרסאות אחרות גם החליפו בשורה האחרונה את שמו של גבלס בשמה של הדמות הבדיונית "ג'ו בולז".
כחלק מהטרנספורמציה התרבותית , נוצרה לשיר בהמשך הזמן גרסה המתייחסת לגרמניה (המערבית והמאוחדת) ולערים הגרמניות בפרט, כגון פרנקפורט, שטוטגרט ומינכן.
מה שמייחד גרסה זו מאחרות הוא שבעוד שאר הגרסאות נכתבות באנגלית תקנית, זו נכתבת באנגלית במבטא ותעתיק גרמניים, ובנוסף כוללת דקויות ורמיזות המופנות לקהל יעד הגרמני , בשונה משאר הגרסאות, אשר אינן מכוונות לקהלים ספציפיים, אלא לקהל העולמי הרחב:
גרסה מרובעת נוספת אך פחות ידועה של השיר נכתבה בזמן ההפצצות על ערי בריטניה (הבליץ) ולונדון בפרט, ומזכירה את וינסטון צ'רצ'יל, ראש ממשלת בריטניה:
עברית אנגלית ארץ קצף ומים,
גרסה זו היא הגרסה היחידה של השיר שאינה מושרת בליווי מארש הקולונל בוגי, אלא בשיר "Land of Hope and Glory" של הזמרת הבריטית המוערכת ורה לין.
הגרסה נכתבה כאנלוגיה ליחסים העכורים שבין היטלר לצ'רצ'יל, וכשאר הגרסאות, אף היא שמה ללעג את היטלר, כאשר הוא חווה רגע אינטימי וצ'רצ'יל "מציץ" לו באיברו הפגום.
מילות השיר על שלל גרסאותיו תוקפות את גבריותם של המנהיגים הנאצים בכך שהן מלגלגות ומזלזלות על פגמים באשכיהם לכאורה.
ג'נט סיירס, פרופסורית לפסיכולוגיה, מאוניברסיטת קנט כתבה כי השיר הוא תגובה של בעלות הברית לשימוש בגבריות-על בתעמולה הנאצית.
לדברי בריאן או מרדוק, פילולוג מאוניברסיטת סטירלינג, היבט בולט במילות השיר הוא שהן תוקפות את מנהיגי האויב, אך לא את האויב באופן כללי.
גרג קלי, פולקלוריסט מאוניברסיטת גולף-האמבר כתב:
הטענה בשורת הפתיחה שהיטלר היה בעל אשך אחד בלבד מרמזת על כך שהיטלר היה פחות אמיץ (נובע מהסלנג: "אין לו ביצים ל…").
חוקר המשוגעים, ריצ'רד אינגרם כתב כי ההאשמה של היטלר במונורכיזם בשיר רומזת לתיאוריה לפיה לקותו במונורכיזם, היא זו שגרמה לטירופו הידוע לשמצה של היטלר.
ג'ייסון לי מאוניברסיטת דה מונטפורט כתב, "כשם ששייקספיר השתמש בנכות המבוססת על עובדה כלשהי כדי לבנות את דמותו של ריצ'רד השלישי, במקרה של נכותו של היטלר משווים לא רק חולשה מוסרית אלא רוע".
רואן קרופט, פרופסור לפילוסופיה, מאוניברסיטת סטירלינג מתאר את השיר כדוגמה לחוסר כבוד מוסרי: "מעשיו של היטלר הצדיקו מבחינה מוראלית להראות אליו חוסר כבוד" על ידי שירת מילות השיר.
כל הגרסאות המוכרות של המרובעים מסתיימות בשורה "אין כאלו כלל".
לדברי קלי, "בקטגוריה המוזיקלית הזו של "אשכים פגומים", השורה האחרונה תהיה תמיד באופן מובהק אנורכיזם – סממן תרבותי לחוסר אומץ או אופי".
גרג ליטמן, פרופסור לפילוסופיה מאוניברסיטת דרום אילינוי אדוארדסוויל, כתב כי השיר הוא דוגמה ללעג פוליטי המשמש לבניית "רוח לחימה".
יואנה ז'בלונסקה־הוד, מרצה באוניברסיטת מריה קירי־סלודובסקה, כתבה על השיר כי הוא מהווה דוגמה המשתמשת בקומדיה כאמצעי להילחם באויב בזמן מלחמה על ידי תקיפת גבריותם של מנהיגי האויב, ועל ידי כך, הפיכתם מסמלים של כוח והערצה לאובייקטים לרחמים.
לדברי ז'בלונסקה־הוד, הסתירה לכאורה בין מנהיגים נאצים בכירים לבין היותם מושאים לרחמים משקפת את הניגוד בין הלחן העליז והאופטימי של מארש הקולונל בוגי לנושא ה"עגום" של המילים.
מארש הקולונל בוגי, שמהווה את הלחן לשיר, נכתב על ידי פרדריק ג'וסף ריקטס בתחילת מלחמת העולם הראשונה.
השיר הופיע לראשונה בקרב הכוחות הבריטיים בשנת 1939. מקורו המדויק של העיבוד אינו ידוע וישנם מספר אנשים שטוענים שחיברו את השיר.
עם זאת, איש מהם לא ניסה לטעון או לאכוף זכויות יוצרים על המילים.
הסופר דונאו אוב'ריאן כתב באוטוביוגרפיה שלו, כי אביו, טובי אוב'ריאן, אז פובליציסט במועצה הבריטית, כתב את מילות השיר באוגוסט 1939 למטרת תעמולה בזמן המלחמה.
הגרסה שנטען שנכתבה על ידי אוב'ריאן מתחילה במילים "לגרינג יש רק ביצה אחת, להיטלר יש שתיים אבל פיציות ממש", בעוד שכמעט כל הגרסאות האחרות הפכו את הסדר ("להיטלר יש רק ביצה אחת, לגרינג יש שתיים אבל פיציות ממש").
המלחין והשדרן הבריטי הוברט גרג טען שכתב את המילים והגיש אותן באופן אנונימי למשרד המלחמה הבריטי לשימוש תעמולתי בזמן המלחמה.
במחזה הרדיו שלו, משנת 2001: "ד"ר גבלס היקר", התסריטאי הבריטי נוויל סמית הציע השערה כי סוכן MI6 סמוי בגרמניה בשם פיליפ מורגנשטרן כתב את המילים והשתמש בשיר כאמצעי להעברת מידע פרטי בנוגע ליוזף גבלס לסוכנות בבריטניה.
(נוויל אף אמר כי השורה האחרונה במרובע הראשון היא למעשה פרי עטו "אך לגבלס המסכן אין כאלו כלל").
על פי קלי, בעוד שהשיר הושר על ידי חיילי בעלות הברית כדי להגביר את המורל, אוב'ריאן, גרג ואחרים טוענים כי השיר בכלל היה תוצר תעמולה "מפוקפקת" מכוונת שהבריטים יצרו במהלך המלחמה.
הם השתמשו במילה "מפוקפקת" מכיוון שממשלות בדרך כלל אינן משתמשות בהומור או בשירים הומוריסטיים כתעמולה כי מאמצים כאלה אינם מוצלחים במידה רבה.
לדברי קלי, הסבר אפשרי נוסף למקור השיר הוא שמילות השיר התפתחו באופן טבעי, ושמקורן בקשייהם של דוברי אנגלית לבטא את שמו הגרמני גבלס כראוי (בשיר, "גבלס" מבוטא בצורה השגויה "גו־בולס").
מרדוק, כתב כי העיבוד הוא חיבור בעל פה שמקורו ככל הנראה בלונדון.
מרדוק כתב כי ייתכן ששורת הפתיחה מקורה במקורות עממיים שונים, כגון הבלדה האירית "סם הול" (הכוללת, בגרסאות מסוימות, את השיר "הו שמי הוא סם הול / ויש לי רק ביצה אחת").
לדברי המשורר הסקוטי אלן בולד, ייתכן כי השורה האחרונה הושפעה משיר קודם בשם "אין ביצים בכלל", שהוא בעצמו פרודיה על שיר של חיל האוויר המלכותי בשם "אין פצצות כלל", שאף הוא בתורו היה פרודיה על שיר על בגדי נשים בשם "אין מה ללבוש".
השיר, ואיתו הוויכוח בדבר אמיתותה של לקותו של אדולף היטלר במונורכיזם, נותרו פופולריים גם לאחר תום מלחמת העולם השנייה.
אחת ההופעות המשמעותיות ביותר של השיר לאחר המלחמה הייתה בסרטו של דייוויד לין משנת 1957, "הגשר על הנהר קוואי", שבעקבותיו זכה מלחין הסרט, מלקולם ארנולד, באוסקר.
השיר היווה רכיב בולט בסרט עד כדי כך שמנגינת הסרט, בביצועה של להקת מיטש מילר, הייתה לרב־מכר.
השיר מכונה לעיתים קרובות בשוגג "The River Kwai March" ("מארש הנהר קוואי"), זאת על סמך האמונה המוטעית אך הרווחת כי הוא נכתב במיוחד עבור הסרט.
טעות זאת נובעת מכך שבמהלך הכנת הפסקול של הסרט, מילר הקליט את השיר בשם "מארש הנהר קוואי – קולונל בוגי".
בשל הצלחתם של הסרט והשיר, וכן בשל העובדה שמארש הקולונל בוגי היה פופולרי עוד קודם לכן, הקולונל בוגי מקושר לעיתים באופן שגוי כמארש הנהר קוואי.
בעוד ארנולד אכן השתמש ב'קולונל בוגי' בלחן שלו לסרט, הייתה זו בעיקר מנגינת 'מארש הנהר קוואי' ששרקו האסירים הבריטים, כשרק חלק קטן ממנה היה מנגינת 'קולונל בוגי'.
לין רצה שהחיילים ישירו את המילים, אך אלמנתו של פ.
ג'יי ריקטס, מלחין הלחן המקורי של מארש הקולונל בוגי, סירבה לאפשר להשתמש בשיר בסרט בשל מילותיו הגסות.
לין החליט להשמיט את המילים, בנימוק שהקהל יזכור את המנגינה בכל מקרה.
בסרט, חיילים בריטים במחנה שבויי מלחמה יפני שומרים על המורל על ידי שריקת המנגינה כפעולת התרסה עדינה.
סומנט גופינת, פרופסור לתורת המוזיקה מאוניברסיטת מינסוטה וג'ייסון סטאניק, מרצה לאתנומוזיקולוגיה באוניברסיטת אוקספורד, תיארו את סצנת שריקת השיר כ"שליטה קולית בקהלץ המופקת באופן קולקטיבי".
מאז הגשר על הנהר קוואי, השיר זכה להתייחסויות תרבותיות קומיות רבות, לאורך… שנות המאה ה־20 ועד המאה ה־21.
המילים הושרו בעיבוד הקולנועי משנת 1972 לרומן של ג'ון נואלס, "A Separate Peace" (אף על פי שבמקור לא הופיעו בספר, והלחן אשר לצלילו הן מושרות אינו מארש הקולונל בוגי).
בשנת 1980, בעת ביקורו של ראש ממשלת יפן מסיושי אוהירה בקנדה, ניגנה להקת הגדוד הקלגרי המלכותי את מנגינת הצעדה הרשמית שלה, מארש הקולונל בוגי.
ניגון השיר נתפס כעלבון על ידי היפנים כיוון שהשיר התקשר ליפן הקיסרית – הן בגלל השימוש במנגינה בסרט והן בגלל קשריה של יפן הקיסרית עם גרמניה הנאצית אולם נראה שמאז היחס אל השיר השתנה: בשנת 2007 ניגנה להקת הצי השביעי של ארצות הברית את המנגינה ביפן ללא תקריות.
בקומדיית המצבים הבריטית "אלו אלו!" (עונה 3, פרק 6), השיר מושר בחלקו על ידי הקפטן הגרמני הנס גירינג (סאם קלי), שמתחזה לשבוי מלחמה בריטי.
מאוחר יותר האסירים האחרים שורקים את המנגינה, כמו בגשר על הנהר קוואי.
גרסה של השיר מושרת בסרט "עולם כחול כהה" משנת 2001 בבימויו של יאן סבראק על ידי טייסים בריטים המלמדים את המילים לטייסים צ'כים.
השיר מושר ברוויו המוזיקלי של קן לי, "Happy as a Sandbag".
בפרסומת משנת 2003 לספיטפייר אייל, מבשלת בירה אנגלית, הוצגה תמונתו של היטלר במדים צבאיים עם הכותרת "תכוון לביצה" (Spot the ball).
בשנת 2007 שידרה תוכנית הקומדיה "ארמסטרונג ומילר שואו" מערכון קומי הלועג לתיאוריות שמקורו של השיר בדוח מודיעיני בריטי.
במערכון, קצין צבאי מקריא דיווח, אותו מגדיר סוכן המודיעין כ"אולי תגלית המודיעין הגדולה ביותר של המלחמה" (בסוגריים מרובעים, כפי שנכתב בתסריט המערכון):
עברית אנגלית אבל זה ישנה את פני המלחמה, [נקרא מדף קוד מורס מפוענח]
השיר גם מופיע גם בסרט "יוהאן ראבה" משנת 2009, המתרחש בננקינג, סין, בשנת 1937. הגרמני, ראבה (בגילומו של אולריך טוקור), ורופא אמריקאי, רוברט או.
וילסון (סטיב בושמי), משתכרים לילה אחד ומשתפים את האנטיפתיה ההדדית שלהם למנהיג הנאצי על ידי שירתן.
בשנת 2010, סדרת משחקי הווידאו Sniper Elite רמזה לשיר בסצנות פעולה שהוחבאו בתוך איסטר אג שבהן שחקנים יכולים לירות באשכו היחיד של היטלר בעזרת רובה צלפים.
בפסטיבל הקומדיה של ויניפג בשנת 2016, הקומיקאית לארה ריי התייחסה לשיר בבדיחה על הסכנות שבביצוע סירוס לא מקצועי על ידי חובבנים: "זה יכול להתחיל בסדר, אבל אתה באמת צריך לסיים את העבודה.
חתול ללא ביצים הוא עקר; חתול עם ביצה אחת הוא היטלר."
השיר נהיה פופולרי גם בגרמניה, שם הופיע בפרסומת למשקאות חריפים, וביפן, בה שימש בתוכניות משחקים והצגות ילדים.
פרופסור אהרון שוובך, מבית הספר למשפטים על שם תומאס ג'פרסון, תיאר את ניכוס השיר ־ לא רק על ידי בעלות בריתה של בריטניה, אלא גם על ידי אויבותיה לשעבר, אליהן מכוונות מילות השיר – כצורה של "טרנספורמציה תרבותית" המהווה "כלי חיוני להישרדות תרבותית בעידן גלובלי".
עד היום, לא הוכחה הטענה כי להיטלר היה חסר אשך אחד.
עם זאת, לאורך השנים נעשו ניסיונות לבדוק ולאשר טענות אלו.
בשנת 1970 טענה ברית המועצות שנתיחה שלאחר המוות הראתה שלהיטלר חסר אשך; הדיוק ההיסטורי של הדוח שנוי במחלוקת.
בדצמבר 2015 דווח כי מסמכים מכלא לנדסברג אמורים להיחשף ולהיערך לספר.
ביניהם מסמך של רופא הכלא יוזף ברינשטיינר, שעל פי הדיווחים בדק את היטלר ב־1923, ואמר כי יש לו טמירות בצד ימין.
עם זאת, למרות כל הנתונים הנוטים לאשר את אמיתות הטענה, עדיין לא נקבעה עמדה מוצקה בעניין.
Hit Row קבוצה חברי הקבוצה אשנטה "תי" אדוניס טופ דולה בי-פאב שם/שמות Hit Row The HitMakerZ חברי הקבוצה לשעבר אייזיאה "סוורב" סקוט תאריך הקמה 4 במאי 2021 שנות פעילות 2021
Hit Row היא קבוצת היאבקות מקצועית אשר מופיעה בארגון ההיאבקות האמריקאי, ה-WWE בתוכנית סמאקדאון וכוללת את אשנטה "תי" אדוניס, טופ דולה ובי-פאב.
בעבר, הקבוצה הופיעה בעיקר במותג NXT, זאת לאחר שהארגון שחרר אותם מהחוזה בנובמבר 2021. כתוצאה מפיטוריהם, הם ערכו מספר הופעות בארגוני היאבקות עצמאיים כמו MCW Pro Wrestling תחת השם The HitMakerZ.
באוגוסט 2022, הקבוצה חזרה לפעילות ב-WWE, הפעם ללא מנהיג הקבוצה המקורי, אייזיאה "סוורב" סקוט, שכבר היה חתום על חוזה בארגון All Elite Wrestling (AEW).
באירוע NXT TakeOver 31, שנערך ב-4 באוקטובר 2020, אייזיאה "סוורב" סקוט התמודד מול סנטוס אסקובר על אליפות ה-NXT במשקל קל, כשבמהלך הקרב, חואקין ויילד וראול מנדוזה ניסו להפריע לטובת חברם ומנהיגם לקבוצת לגאדו דל פנטסמה, אסקובר, אך האחרונים סוכלו על ידי אשנטה "תי" אדוניס, שנחלץ לעזרת סקוט.
לעומת זאת, סקוט הפסיד לבסוף לאסקובר.
בינואר 2021, סקט הצטוות לשורות ג'ייק אטלס בטורניר הזוגות לזכר דאסטי רודס.
השניים הודחו כבר בסיבוב הראשון על ידי הזוכים בטורניר, MSK (נאש קרטר ווס לי), כשלאחר הפסדם הם החלו להתווכח ביניהם.
ב-17 בפברואר בפרק של התוכנית NXT, סקוט תקף את ליאון ראף לאחר שהפסיד לאחרון, צעד שביסס את דמותו כרעה.
סקוט וראף המשיכו לנהל את הפיוד ביניהם, כשהיריבות ביניהם הגיעה לסיומה ב-4 במאי בפרק של התוכנית NXT בקרב ספירות בכל מקום, שבו סקוט ניצח את ראף לאחר הפרעה מצד AJ פרנסיס, שערך את הבכורה שלו.
לאחר הקרב, מי שהצטרף לסקוט ופרנסיס היו אשנטה "תי" אדוניס ובריאנה ברנדי.
שבוע לאחר מכן בתוכנית, פרנסיס וברנדי הוצגו בשמות הבמה טופ דולה ובי-פאב, בהתאמה; בנוסף, שם הקבוצה הוצג כ-Hit Row.
ב-18 במאי בפרק של התוכנית NXT, אדוניס וטופ דולה ערכו את קרב הבכורה שלהם כצמד, כאשר הם גברו על ארייה דבארי וטוני ניס.
ב-29 ביוני בפרק של התוכנית NXT, סקוט ניצח את ברונסון ריד וכתוצאה מכך זכה באליפות צפון אמריקה של NXT.
שבועיים לאחר מכן, הם התעמתו עם סנטוס אסקובר וקבוצת לגאדו דל פנטסמה אותה מנהיג האחרון.
ב-1 באוקטובר בפרק של התוכנית סמאקדאון כחלק מהדראפט, הקבוצה הועברה למותג סמאקדאון.
בקרב ביניהם, סקוט איבד את התואר לאותו הייס, הפסד שקטע תקופת כהונה של 105 ימים כאלוף.
הקבוצה ערכה את הבכורה שלה במותג סמאקדאון ב-22 באוקטובר, כאשר סקוט וטופ דולה גברו על צמד מקומיים.
ב-4 בנובמבר, בי-פאב שוחררה מהחוזה שלה.
אדוניס, דולה וסקוט שוחררו גם הם מהארגון ב-18 בנובמבר, צעד שהוביל לפירוק הקבוצה באופן רשמי.
לאחר שלושה חודשים משחרורם בחוזה מה-WWE, קבוצת Hit Row התאחדה בארגון עצמאי בשם MCW Pro Wrestling תחת שם חדש HitMakerZ במסגרת מופע, שהתקיים ב-19 במרץ 2022 במרילנד.
האיחוד כלל את כל חברי הקבוצה, למעט "סוורב" סקוט, שכבר היה חתום על חוזה בארגון All Elite Wrestling (AEW).
ב-6 באוגוסט 2022, טופ דולה ערך את החזרה שלו לארגון ההיאבקות Coastal Championship Wrestling תחת שם הבמה ¢FRAN.
ב-12 באוגוסט בפרק של התוכנית סמאקדאון, קבוצת Hit Row, ללא סקוט, חזרה ל-WWE כאשר טופ דולה ואשנטה "תי" אדוניס גברו על שני מתאבקים מקומיים.
בתקופה שבאה לאחר מכן, הקבוצה נכנסה לפיוד עם קבוצת Maximum Male Models (מאסה ומנסור), כאשר הם ניצחו את האחרונים ב-2 בספטמבר.
אליפות צפון אמריקה של NXT (פעם אחת) – סקוט
"Hold Back the River" הוא סינגל שיר של הזמר-יוצר האנגלי ג'יימס ביי.
הסינגל יצא, על ידי ריפבליק רקורדס, ב-17 בנובמבר 2014, כסינגל השני מתוך אלבום האולפן הראשון של ביי, Chaos and the Calm.
השיר נכתב על ידי איאן ארצ'ר וג'יימס ביי והופק על ידי ג'קווייר קינג.
השיר הופיע בפסקול של הסרט המקום בינינו.
נכון לאוקטובר 2021, השיר הושמע למעלה מ-523 מיליון פעמים בספוטיפיי.
הווידאו קליפ של הסינגל יצא לראשונה בערוץ היוטיוב של הזמר ב-24 באוקטובר 2014. נכון לאוגוסט 2021, הווידאו קליפ נצפה למעלה מ-234 מיליון פעמים.
שנהפרסקטגוריהתוצאה2016פרסי גראמי שיר הרוק הטוב ביותר פרסי המוזיקה הבריטית סינגל בריטי פרסי אייבור נובלו העבודה המבוצעת ביותר
מדינהתוארמכירותאוסטרליה (ARIA)פלטינה ×3210,000אוסטריה (IFPI Austria)זהב15,000קנדה (Music Canada)פלטינה ×2160,000דנמרק (IFPI Denmark)פלטינה ×2180,000גרמניה (BVMI)זהב200,000איטליה (FIMI)פלטינה ×3150,000הולנד (NVPI)פלטינה ×260,000ניו זילנד (RMNZ)פלטינה15,000פורטוגל (AFP)זהב10,000בריטניה (BPI)פלטינה ×31,800,000ארצות הברית (RIAA)פלטינה1,000,000
אזורתאריךפורמטחברת תקליטיםהערותהממלכה המאוחדת 17 בנובמבר 2014 הורדה דיגיטליתריפבליק רקורדסארצות הברית 3 במרץ 2015 רדיו רוק מודרני
Histoire de Melody Nelson (בתרגום מצרפתית: סיפור מלודי נלסון) הוא אלבום קונספט מאת הזמר והיוצר הצרפתי סרז' גינסבורג.
האלבום מתחקה אחר רומן אסור המתפתח בין גבר בגיל העמידה בן דמותו של גינסבורג עצמו, לבין נערה בת 15 בשם מלודי נלסון.
האלבום הופק בידי ז'אן-קלוד דסמארטי ויצא לאור ב-24 במרץ 1971 בחברת התקליטים ההולנדית פיליפס רקורדס.
מלודי נלסון נחשב לאלבומו החשוב ביותר של גינסבורג, כמו גם לאחד האלבומים החשובים ביותר במוזיקה הצרפתית ובמוזיקה הפופולרית בכלל.
את ההשראה ליצירת האלבום, קיבל גינסבורג מהספר "לוליטה" מאת ולדימיר נבוקוב.
גינסבורג אף ניסה ליצור קשר עם נבוקוב כדי לקבל אישור להלחין ולבצע קטעים מתוך הספר, אולם כשלא קיבל אישור כזה, החליט לעבוד על חומר מקורי משלו.
עלילת האלבום שואבת השראה ישירות מלוליטה: בעקבות תאונת דרכים, מתחיל רומן סוער בין גבר צרפתי בגיל העמידה בן דמותו של גינסבורג, לנערה בריטית בת 15 בשם מלודי נלסון.
הגבר בשיר מלווה את מלודי אל המטוס בחזרה לביתה, אולם המטוס מתרסק עם כל נוסעיו ומותיר את הגבר שבור לב ומאוהב יותר מתמיד.
"Hits Different" (בעברית: "מרגיש שונה") הוא שיר שהוקלט על ידי הזמרת-יוצרת האמריקאית טיילור סוויפט.
השיר יצא לאור ב-21 באוקטובר 2022, דרך חברת התקליטים ריפבליק רקורדס, כרצועה הארבע עשרה בגרסת הדלוקס של אלבום האולפן העשירי של סוויפט, Midnights, שהייתה זמין לרכישה בסניפי חנות הקמעונאות האמריקאית טארגט.
השיר נכתב והופק על ידי סוויפט, ג'ק אנטונוף וארון דסנר.
כשבעה חודשים לאחר צאתו כחלק ממהדורת הדלוקס, כללה סוויפט את השיר במהדורת ה-"The Til Dawn" של האלבום, שיצאה לאור ב-26 במאי 2023 והייתה זמינה להורדה דיגיטלית ולהזרמת מדיה, ובכך נכנס השיר לראשונה לפלטפורמות הסטרימינג.
באותו היום נכנס "Hits Different" למצעד שירי הספוטיפיי העולמי, בו הוצב במקום השמיני, וצבר למעלה מ-4.8 מיליון השמעות ביממה אחת.
כשעה מאוחר יותר חשפה סוויפט את שמו של האלבום, Midnights, ואת עטיפתו.
ב-13 באוקטובר, כשבוע ויום לפני יציאת האלבום, הוכרז על גרסת הדלוקס הרשמית, שתהיה זמינה לרכישה בסניפי החנות טארט ותכלול שלוש רצועות בונוס, בהן גרסת מיתרים של "You're On Your Own, Kid", גרסת פסנתר של "Sweet Nothing", וכן רצועה חדשה בשם "Hits Different".
ב-24 במאי 2023 הכריזה סוויפט על גרסה חדשה לאלבומה העשירי, Midnights, בשם "The Til Dawn Edition".
גרסה זו כוללת 20 הרצועות המקוריות שנכללו בגרסת ה-"3am" של האלבום, ונוספו להן גרסה מחודשת לרצועה "Snow on the Beach" בהשתתפות לנה דל ריי, גרסת רמיקס לסינגל "Karma" בהשתתפות הראפרית אייס ספייס, והרצועה "Hits Different", שעד אז נכללה בגרסת הדלוקס של טארגט בלבד.
הגרסה יצאה רשמית ב-26 במאי, ולראשונה הפך השיר זמין להורדה דיגיטלית והזרמת מדיה.
בשיר מתארת סוויפט מצב של שברון לב שלא חוותה בעבר.
שם השיר, "Hits Different", מרמז על כך, שכן הדבר "יוצא דופן".
'Hits Different' של טיילור סוויפט הוא חקירה נוקבת של שברון לב והמאבק להמשיך ממערכת יחסים משמעותית.
מילות השיר מציירות תמונה חיה של הסערה הרגשית שאחרי פרידה, עם כשרון הסיפורים המובהק של סוויפט.
הכותרת עצמה, 'Hits Different', מעידה על כך שהפרידה המסוימת הזו מרגישה אינטנסיבית ומשפיעה יותר מאלה מעברה, מה שמצביע על קשר עמוק יותר עם האדם שהיא איבדה.
שורות הפתיחה הציבו את הסצנה של סוויפט מנסה לשטוף את ידיה מהקשר, רק כדי להיות המומה מזיכרונות ורגשות, מה שהוביל להתמוטטות ציבורית.
המטאפורה של לחכות לאוטובוס שלעולם לא מגיע ממחישה את חוסר התוחלת בתקווה לפתרון שלעולם לא יגיע.
חבריה של סוויפט מציעים עצות קלישאתיות, מובלעות בשורה 'אהבה היא שקר', אבל המילים שלהם לא מצליחות לספק נחמה, שכן הכאב שהיא חשה הפעם הוא ייחודי ועמוק יותר.
המקהלה מדגישה שלמרות שהמעבר הלאה בדרך כלל היה קל עבורה, הפעם זה שונה בגלל עומק הרגשות שלה כלפי הפרט הזה.
לאורך השיר, סוויפט משתמשת בדימויים חיים ובמטאפורות כדי להעביר את מצבה הרגשי.
ההתייחסויות ל'בלוז קטסטרופלי' והרגשה כמו 'פורע חוק מטומטם' כשהיא עוזבת מערכות יחסים מהעבר מנוגדות בצורה חדה לחוסר היכולת הנוכחית שלה להימלט מהכאב.
ה'חפצים' וה'ראיות' שהיא מוצאת משמשים תזכורת כואבת למה שאבד.
השיר מגיע לשיאו ברגע של פגיעות ותקווה, כשהיא שומעת מפתח בדלת ותוהה אם זה אהובה לשעבר שחוזר.
הרגע הזה לוכד את התקווה המתמשכת ואת הרצון לפיוס שלעיתים מתלווים לסיום מערכת יחסים משמעותית.
המילים הגולמיות והכנות של סוויפט, בשילוב עם ההגשה הווקאלית המעוררת שלה, הופכים את 'Hits Different' להמנון עוצמתי לכל מי שחווה את הכאב הייחודי של אהבה אבודה שבאמת חשובה
"Hits Different" בוצע בסולג'ר פילד בשיקגו, ב-4 ביוני 2023 יחד עם השיר "The Moment I Knew".
זו הפעם הראשונה שהשיר מבוצע במהלך הופעה חיה.
אזורתאריך יציאהפורמטגרסהחברת תקליטיםמקורכלל העולם26 במאי 2023הזרמת מוזיקה • הורדה דיגיטליתThe Til Dawn Editionריפבליק
Hit Me Hard and Soft (בתרגום חופשי לעברית, "הכה אותי חזק ורך") הוא אלבום האולפן השלישי של הזמרת-יוצרת האמריקאית בילי אייליש.
האלבום יצא לאור ב-17 במאי 2024, על ידי חברות התקליטים דארק-רום רקורדס ואינטרסקופ רקורדס.
האלבום משמש כהמשך לאלבום האולפן השני שלה, Happier Than Ever (2021).
האלבום קיבל מועמדויות בטקס פרסי גראמי ה-67 בקטגוריות אלבום השנה ואלבום הפופ הווקאלי הטוב ביותר.
השיר מתייחס לביטולו של פסק דין רו נגד וייד, מקרה שהפך את ההפלות לזכות חוקתית בארצות הברית.
ב-21 ביולי, הוציאה בהפתעה את המיני-אלבום שלה Guitar Songs המכיל שתי רצועות, "TV" לצד "The 30th".
אייליש הסבירה את החלטתה להוציא בהפתעה את המיני-אלבום במהלך הראיון עם זיין לאו לאפל מיוזיק, בו היא סיפרה לו שבזמן שהעבודה על אלבום האולפן השלישי שלה שמתקרב לצאת בקרוב, היא סירבה לחכות עד לאותו זמן כדי להכניס את "TV" ו-"The 30th" לרשימת הרצועות.
היא רצתה להפיץ את המסרים שלה למעריציה בהקדם האפשרי, וציינה את המידיות של המילים שלה: "השירים האלה ממש עדכניים בשבילי, והם שירים שאני רוצה להשמיעה עכשיו."
בראיון ל"טיים", מארק רונסון, המשמש כמפיק-מוזיקלי של Barbie: The Album, הודיע שאייליש ככל הנראה תופיע בפסקול.
אייליש עוררה בעבר ספקולציות לגבי הופעה אפשרית כאשר פרסמה תמונה של שלט ניאון, ובה תמונה של ברבי, באינסטגרם שלה ב-27 ביוני.
ב-6 ביולי, הכריזה אייליש על צאת הסינגל "".
"בהודעה נלווית היא אמרה שהשיר משמעו עבורה כ"העולם המוחלט".
אייליש קיוותה שהשיר "ישנה חיים" ואמרה למעריציה "להתכונן להתפייח".
השיר עצמו העניק לאייליש זכיות בטקס פרסי אוסקר ה-96 בהן בפרס אוסקר לשיר המקורי הטוב ביותר ופרס גראמי לשיר השנה, פרס גראמי לשיר הטוב ביותר שנכתב למדיה חזותית.
באוקטובר 2023, העניקה אייליש ראיון לתחנת הרדיו 102.7 KIIS FM, בו חשפה שהאלבום מוכן כבר כ-80%.
בדצמבר, התראיינה אצל בתוכנית של ג'ימי פאלון "The Tonight Show Starring Jimmy Fallon", בו היא הצהירה שאלבום האולפן השלישי שלה "כמעט גמור" ושמעריצי "בשלב מסוים" יידעו יותר על כך.
לאחר מכן חשף פיניאס או'קונל בראיון למגזין "Mr Porter" שלפי הדיווחים האלבום מוכן כבר כ-85% ויצא ככל הנראה 'ברבעון הרביעי יצא'.
עטיפת האלבום מתארת את אייליש נופלת דרך משקוף לתוך מים כחולים כהים.
הוא צולם על ידי הצלם התת-מימי וויליאם דראם, והצילומים ארכו 6 שעות.
אייליש תיארה זאת כאחת החוויות הכואבות בחייה.
בתחילת ינואר 2024, סיפרה אייליש לסוכנות ידיעות "Associated Press" שסיימה את הקלטות האלבום שלה והוא צפוי לצאת לאור בקרוב.
ב-21 בפברואר, חשפה אילייש שהאלבום שלה בשלבי מאסטרינג.
באפריל 2024, הופיעו מילות שיר על שלטי חוצות בערים שונות ברחבי העולם.
בו הציגו את המילים הנסתרות כגון, "היא הפנסים אני הצבא" או "האם עברתי את הגבול?" אייליש עצמה "אהבה" כמה תמונות של שלטי החוצות, שחלקן הכילו גם את הלוגו הישן שלה "Blohsh", מה שמעורר ספקולציות שזהו טיזר לאלבומה השלישי המתקרב.
לאחר מספר ימים, שינתה את תמונת הפרופיל שלה ברשתות החברתיות שלה ל"עיגול כחול" ושיתפה תמונה נוספת עם הכיתוב שאומר, "האם אתה יודע להתכופף?" לאחר מכן, אייליש הוסיפה את עוקביה בעמוד האינסוגרם שלה לחבריה הקרובים.
כמה שעות לאחר מכן, היא פרסמה תמונה המציגה לראשונה את הקעקוע החדש שלה.
כעבור מספר ימים, פרסמה אייליש את המילים "HIT ME".
לאחר מכן, פרסמה אייליש שתכריז על משהו למחרת.
במקביל העלתה לרשתות המדיה החברית קטע מתוך שיר.
ב-8 באפריל, הכריזה אילייש על צאת אלבום האולפן השלישי שלה Hit Me Hard and Soft.
אייליש חשפה העניקה הצצות שונות של השירים "Lunch", "L'Amour de Ma Vie" ו-"Chihiro" במהלך סט DJ בהפתעה בפסטיבל קואצ'לה ב-13 באפריל 2024. בראיון שפורסם ב-24 באפריל, סיפרה אייליש למגזין "רולינג סטון" שהיא לא תוציא מראש סינגלים לפני צאת האלבום עצמו.
היא הסבירה שהיא לא אוהבת סינגלים מאלבומים כי היא "ממש [לא] אוהבת כשדברים יוצאים מהקשרם" והשוותה את Hit Me Hard and Soft ל"משפחה", והוסיפה שהיא "[לא] רוצה] ילד אחד קטן באמצע החדר לבדו".
במאי, העניקה הצצה מוקדם לשיר "Chihiro" הוצגה בטריילר של המשחק פורטנייט שחשף את התלבושת השנייה של אייליש במשחק.
יתר על כן, קטע מ"Birds of a Feather" הוצג בקליפ תדמית לעונה השלישית של הסדרה "עוצר נשימה" של נטפליקס.
ב-15 במאי וב-16 במאי, אייליש ערכה אירועי מסיבת האזנה למעריצים בהתאמה בברקליס סנטר בברוקלין ובהפורום באינגלווד, בשני המקרים השמיעה בבכורה את האלבום בשלמותו.
Hit Me Hard and Soft יצא ב-17 במאי 2024. האלבום יצא לאור בפורמטים הורדה דיגיטלית, הזרמת מוזיקה, תקליטור, תקליט וקלטת שמע.
ביום צאת האלבום השיר "Lunch" יצא לאור כסינגל המוביל מהאלבום.
גרסה מורחבת של השיר "L'Amour de Ma Vie" יצאה לאור כסינגל שיווקי ב-22 במאי 2024. ב-19 במאי וב-22 במאי, הוציאה אייליש מהדורות נוספות לאלבום בשירה מבודדת, האטה והדהוד והאיץ בהוצאה דיגיטלית, בהתאמה.
ב-29 באפריל 2024 הכריזה אייליש על תאריכים לסיבוב ההופעות "Hit Me Hard and Soft: The Tour" כדי לקדם את האלבום.
סיבוב ההופעות צפוי להתחיל ב-29 בספטמבר 2024 בקוויבק, קנדה ויימשך עד דצמבר 2024 בצפון אמריקה.
לאחר מכן, סיבוב ההופעות ימשיך באוסטרליה בפברואר–מרץ 2025 ובאירופה מאפריל עד יולי 2025.
מכירת הכרטיסים להופעות התחילו במכירה מוקדמת ללקוחות אמריקן אקספרס ב-30 באפריל 2024, ולאחריה מכירה כללית שנפתחה ב-3 במאי 2024.
סיבוב ההופעות צפוי לכלול פרויקט קיימות בשיתוף עם הארגון Reverb, ארגון ללא מטרות רווח, ויעסוק, בין היתר בהפחתת זיהום גזי חממה, הפחתת פסולת פלסטיק חד פעמית, תמיכה בפעולת אקלים וקידום אפשרויות לצריכת מזון מהצומח.
חלק מהכנסות הכרטיסים מהופעות בצפון אמריקה יועברו ל-Reverb כדי לתמוך במאמציה להתמודד עם חוסר הביטחון התזונתי ומשבר האקלים.
בנוסף, סיבוב ההופעות יעשה שימוש בתוכנית ה-Face Value Exchange של טיקטמאסטר כדי למנוע ספסרות של כרטיסים, מה שיאפשר למעריצים למכור מחדש כרטיסים שאינם יכולים להשתמש בהם במחיר המקורי.
אסי גל מבקר הבידור של רשת 13 שיבח את האלבום ונתן ביקורת חיביות על האלבום, וציין לטובה את השינוי שאייליש עשתה, "סדר הרצועות, הקצב שמתהפך לפתע וההפקה העילאית - הכול פה פשוט מדויק ונכון.
האלבום היה לאלבום הנשי השני המושמע ביותר בשנת 2024 ברשת הזרמת המדיה ספוטיפיי.
כאשר נודע כי טקס פרסי הגראמי לשנת 2024 קרב ובא, Hit Me Hard and Soft צבר באזז גראמי משמעותי בתעשיית המוזיקה, ומבקרי מוזיקה ומקבלי ההחלטות סברו כי לאלבום יש פוטנציאל רב להיות מועמד בפרס הגראמי לאלבום השנה, ושירי האלבום יועמדו במרבית הקטגוריות בטקס.
יתרה מזאת, סיכויי האלבום Hit Me Hard and Soft להיות מועמד בפרס אלבום השנה היה השני כאשר לאלבום The Tortured Poets Department של טיילור סוויפט היה סיכויים יותר גבוהים להיות מועמד בפרס זה.
כאשר פורסמו המועמדים הסופיים לטקס, האלבום הועמד בתור "אלבום השנה" ובפרס הגראמי ל"אלבום הפופ הווקאלי הטוב ביותר".
יחד עם זאת, שירי האלבום קיבלו מועמדויות נוספות (5 בסה"כ).
"ביצוע הפופ הטוב ביותר של צמד/להקה" עבור גרסת הרמיקס של "Guess", "תקליט השנה", "שיר השנה" ו"ביצוע סולו הפופ הטוב ביותר" עבור "Birds of a Feather", ובפרס "הקלטת הדאנס פופ הטובה ביותר" לשיר "L'Amour de Ma Vie (Over Now Extended Edit)".
עם זאת, ב-26 בינואר 2025, נערך טקס פרסי הגראמי ונודע כי הזמרת האמריקאית בילי אייליש חזרה בידיים ריקות, ונחשבה לאחד מהרגעים אשר "נדחקו".
מגזינים וכתבי עת רבים סיקרו את תוצאות הטקס והאכזבה על כך שאייליש לא זכתה בפרס אחד לפחות בטקס; ביניהם Elle, בילבורד, והוליווד ריפורטר.
פרסתאריךקטגוריהתוצאהמקורפרס המוזיקה של ARIA20 בנובמבר 2024האמן הבינלאומי הטוב ביותרפרס גראמי26 בינואר 2025אלבום השנהאלבום הפופ הווקאלי הטוב ביותרפרס המוזיקה האמריקאית26 במאי 2025אלבום השנהאלבום פופ אהוב
בילי אייליש – שירה, קלידים, סינתיסייזרים, תוכנות עריכת סאונד ווקאלית, הנדסה
פיניאס – בס, תופים, גלוקנשפיל, גיטרה, קלידים, כלי הקשה, תכנות, סינתיסייזר, שירה, הפקה, טכנאי קול, עיבוד טכנאי קול ; עיבוד עיבוד מוזיקלי
אנדרו מרשל – תופים, כלי הקשה
דייל בקר – מאסטרינג, צליל היקפי מאסטרינג
ארון פורבס – מיקס, צליל היקפי הנדסת מיקסינג
ג'ון קסטלי – מיקס, צליל היקפי הנדסת מיקסינג
בראד לאוכרט – הנדסת מיקסינג
קייטי הארווי – עוזר הנדסה מיקסינג
נואה מקורקל – עוזר הנדסה מיקסינג
+ תאריכי יציאות לאור ופורמטים עבור Hit Me Hard and Softאזורתאריך יציאהפורמט (ים)גרסהחברת תקליטיםמקורכלל העולם17 במאי 2024הורדה דיגיטלית • הזרמת מוזיקה • תקליטור • תקליט • קלטת שמעסטנדרטיתדארק-רום • אינטרסקופארצות הברית19 במאי 2024הורדה דיגיטליתשירה מבודדת23 במאי 2024Slowed & Reverb • Sped Up
Hit Me Hard and Soft: The Tour הוא סיבוב ההופעות השביעי של הזמרת-יוצרת האמריקאית בילי אייליש, לתמיכה באלבום האולפן השלישי שלה Hit Me Hard and Soft (2024).
סיבוב ההופעות הוכרז ב-29 באפריל 2024 והחל ב-29 בספטמבר 2024 במרכז הווידאוטרון בקוויבק סיטי, קנדה וצפוי להסתיים ב-23 בנובמבר 2025 בסן פרנסיסקו, זאת לאחר שבילי הכריזה על חלק שני לסיבוב ההופעות שלה שהיה אמור להיגמר ב-3ארנה בדבלין, אירלנד.
אשניקו, פיניאס, נט ואלכס וולף ו-The Marías אמורים לשמש כמופע החימום בסיבוב בצפון אמריקה.
סרט תלת-ממדי נלווה לקונצרטים, המתעד את ההופעות במנצ'סטר ובבימויים משותף של אייליש וג'יימס קמרון, צפוי לצאת לאקרנים בבתי הקולנוע על ידי חברת Paramount Pictures ב-20 במרץ 2026.
אייליש הכריזה על צאת אלבום האולפן השלישי שלה, Hit Me Hard and Soft, ב-8 באפריל 2024. כמה ימים לפני יציאת האלבום, ב-29 באפריל, היא הכריזה על סיבוב ההופעות "Hit Me Hard And Soft: The Tour".
לאחר ההכרזה פורסמה טריילר לסיבוב הופעות בחשבון היוטיוב הרשמי שלה, המורכב מאוסף של סרטונים מהמופעים הקודמים שלה וטיזר של השיר "Lunch", אותו היא העניקה הצצה בעבר במהלך פסטיבל קואצ'לה.
היא הכריזה על 81 תאריכים בשלוש יבשות, צפון אמריקה, אוקיאניה ואירופה.
ב-30 בספטמבר, הכריזה אייליש על שני תאריכים נוספים לאינגלווד שיתקיימו ב-20 וב-21 בדצמבר בפורום קיה, שכלל לחמש הופעות בעיר.
רשימה זו מייצגת את ההופעה בקוויבק סיטי, ב-29 בספטמבר 2024. היא אינה מייצגת את כל המופעים למשך סיבוב ההופעות.
בינואר 2026 הבמאי ג'יימס קמרון הודיע כי מועד יציאת סרט התעודה התלת-ממדי להופעה של אייליש, בשם "Billie Eilish: Hit Me Hard and Soft", נדחה בחודשיים.
הסרט צפוי לצאת לאקרנים ב־8 במאי בהפצת פרמאונט, במקום מועד היציאה המקורי שנקבע ל־20 במרץ.
לדברי קמרון, הדחייה נועדה לאפשר ליטוש נוסף של העריכה, פיתוח טכנולוגיות תלת־ממד חדשות והוספת קטעים מאחורי הקלעים.
קמרון ואייליש שימשו כבמאים משותפים של הסרט, המתעד את סיבוב ההופעות.
אייליש ציינה כי שיתוף הפעולה עם קמרון על הסרט היה עבורה הגשמת חלום, והגדירה את סיבוב ההופעות כאחד האהובים עליה ביותר.
הסרט הופק בשיתוף עם דארק-רום רקורדס, סרטי אינטרסקופ ו־Lightstorm Earth.
הצילומים נערכו בין היתר בהופעות במנצ'סטר, אנגליה, במהלך חודש יולי 2025. אייליש מסרה לקהל במנצ'סטר כי חלק מההופעות בעיר שולבו במכוון כחלק מהפקת הסרט התלת־ממדי.
Hogwarts Legacy 2 הוא משחק וידאו בייקום הדמיוני של הארי פוטר שעתיד לצאת בשנת 2026.
לאחר הצלחת המשחק הראשון שמכר למעלה מ־30 מיליון עותקים לפלטפורמות השונות הכריזה חברת WB Games כי פיתוח משחק המשך הוא "בעדיפות עליונה".
בחודש נובמבר 2024 הוכרז כי משחק ההמשך בפיתוח ועלילתו תתחבר באופן ישיר לסדרת הטלוויזיה הארי פוטר, שעתידה לצאת לאקרנים בשנת 2027, אולם לא נאמר באיזה אופן בדיוק.
הערכה היא כי משחק ההמשך יפותח גם הוא על ידי Avalanche Software.
Hola היא אפליקציית אינטרנט במודל פרימיום המספקת שירות VPN למשתמשים שלה דרך רשת עמית לעמית שפותחה בישראל.
כאשר משתמש ניגש לדומיינים מסוימים הידועים כמשתמשים בחסימה גאוגרפית, אפליקציית Hola מפנה את הבקשה לעבור דרך המחשבים וחיבורי האינטרנט של משתמשים אחרים באזורים שאינם חסומים, ובכך עוקפת את החסימה.
משתמשי השירות החינמי חולקים חלק מרוחב הפס שלהם עם המשתמשים האחרים.
משתמשים משלמים יכולים לבחור להפנות את כל הבקשות לעמיתים, אך הם עצמם לעולם לא ישמשו כעמיתים.
בשנת 1998, עופר וילנסקי ודרי שריבמן הקימו את KRFTech, חברת כלי פיתוח תוכנה.
בעזרת הרווחים מהחברה, הם הקימו את חברת "ג'נגו קונקטיביטי" בשנת 2000, כדי לפתח מערכת הפעלה לשערי גישה ביתיים לאינטרנט.
בשנת 2006 נרכשה ג'נגו על ידי חברת NDS תמורת 107 מיליון דולר.
בשנת 2008 החלו וילנסקי ושריבמן לחקור את הרעיון של יישום מחדש של פרוטוקול HTTP, על ידי בניית רשת שכבת -על עמית לעמית, שתשתמש במטמון עמית לעמית כדי להאיץ את הפצת התוכן וכדי להפוך את רוחב הפס האפקטיבי לאתרי היעד למהיר יותר.
בשאיפה להפוך האינטרנט למהיר יותר עבור המשתמשים וזול יותר לתפעול עבור מפיצי תוכן הקימו את חברת Hola.
הרשת של חברת Hola Networks Limited הושקה בסוף 2012, והפכה לפופולרית בינואר 2013 כאשר צרכנים החלו להשתמש ב-Hola לאנונימיות ופרטיות על ידי שימוש בניתוב P2P להסתרת כתובות IP.
בסוף 2014 החלה Hola למכור גישה לבסיס המשתמשים שלה כצמתי יציאה על "רשת Tor", תחת השם Luminati, וגבתה 20 דולר לג'יגה-בייט עבור רוחב פס שהגיע בפועל ממשתמשי ה-VPN החינמיים שלהם.
הדבר אושר על ידי מייסד Hola, עופר וילנסקי, שטען כי זה תמיד היה חלק מההסכם עם משתמשי Hola החינמיים בעת ההרשמה לשירות.
הדבר גרר ביקורת עקב הפגיעויות הטמונות בתוכנה, אשר עלולות לאפשר לתוקף להעביר תוכנות זדוניות למשתמשי Hola.
דפדפן Hola שימש גם להתקפות מניעת שירות מבוזרות.
בספטמבר 2015 השלימה סבב גיוס הון שלישי בסך 17 מיליון דולר, שבסך הכל הושקעו בחברה 30 מיליון דולר.
את הסבב הובילה קרן "Iris", קרן הון סיכון בבעלות משותפת של תאגיד התקשורת "אורנג'" וחברת הפרסום הצרפתית "פובליסיס", יחד עם המשקיעים הקיימים בחברה, בהם קרן "הוריזונס" של המיליארדר ההונג קונגי לי קה שינג.
בנובמבר 2016 הגיעה Hola ל-100 מיליון התקנות.
באוגוסט 2017 רוב מניות Luminati נמכרו ל-EMK Capital, חברת השקעות פרטית בריטית.
העסקה הוערכה בשווי פוטנציאלי של 200 מיליון דולר, כאשר מייסדי Hola יישארו עם חלק מהמניות בלומינטי ווילנסקי יישאר כמנכ"ל לומינטי.
בשנת 2019, נחשף כי מחיר הרכישה הסופי היה 125 מיליון דולר בתמורה ל-75.6% ממניות החברה, כאשר שווי החברה הוערך ב-165 מיליון דולר.
אתר האינטרנט של חברת Hola טען בשנת 2014 כי "האינטרנט מואט עקב זמני תגובה של שרתים, עומס באינטרנט, זמני הלוך ושוב וערימות תקשורת גרועות במערכות הפעלה.
Hola מסירה את צווארי הבקבוק הללו על ידי אחסון מאובטח של תוכן במטמון אצל עמיתים כשהם צופים בו, ומאוחר יותר הגשתו לעמיתים סמוכים אחרים לפי הצורך.
Hola גם דוחסת את התקשורת בין עמיתים כדי להאיץ עוד יותר את הרשת.
Holafly היא ספקית בין-לאומית של eSIM שמרכזה בדבלין, אירלנד.
Holafly נוסדה במורסיה, ספרד, בשנת 2017 על־ידי פדרו מַאיקֵס ויִינְגְיַאן הוּ.
בשנת 2019 הצטרפה Holafly לתוכנית המאיץ Lanzadera.
בעזרת תוכנית זו הרחיבה החברה את מוצריה כך שיכללו שירותי eSIM במדינות כגון גרמניה וצרפת.
Holafly הייתה בין הראשונות לאמץ את טכנולוגיית ה-eSIM, ומספקת תוכניות נתונים ונדידה קדם־משולמות ללא הגבלה למטיילים בין-לאומיים ביותר מ־190 מדינות.
אפליקציית Holafly זמינה ב-iOS ובאנדרואיד.
"Hold My Hand" הוא דואט שבוצע על ידי הזמר האמריקני מייקל ג'קסון והזמר הסנגלי-אמריקני אייקון, אשר יצא לשווקים במקור במסגרת אלבום האולפן הראשון של ג'קסון שיצא לשווקים לאחר מותו.
השיר הוקלט במקור בשנת 2008 על ידי ג'קסון ואייקון.
במהלך שנת 2010 אייקון הקליט קטעי שירה נוספים עבור השיר.
השיר ייכלל בהמשך גם באלבום האולפן של אייקון "Living - The Life".
הווידאו קליפ המלא שודר לראשונה בערוצי הטלוויזיה ברחבי העולם בחצות של ה-9 בדצמבר 2010.
הווידאו קליפ מכיל קטעי וידאו שונים בהם סרטונים שצולמו במהלך הופעותיו של ג'קסון, בנוסף לקטעי וידאו המכילים את קטעי השירה של אייקון, מעריצים צעירים של ג'קסון אשר רוקדים בתלבושת של ג'קסון כמחווה וקטעי וידאו קצרים בהם נראים ילדים ומבוגרים, מחזיקים ידיים.
הווידאו קליפ בוים על ידי מארק פלינגטון.
נכון לנובמבר 2025, לשיר יש למעלה מ-142 מיליון צפיות ביוטיוב.
"Hold It Don't Drop It" (בעברית: "החזק את זה, אל תשליך את זה") הוא סינגל שהוקלט על ידי הזמרת האמריקאית ג'ניפר לופז, מתוך אלבומה השישי, Brave.
השיר יצא לאור ב-4 בינואר 2008, כסינגל השני והאחרון מתוך האלבום.
השיר הגיע אל המקום ה-72 במצעד הסינגלים הבריטי, ה-33 במצעד שבהונגריה, והראשון במצעד שירי הדאנס קלאב.
השיר נכתב על ידי קווין ריסטו, ויין נוגנט, ג'ניפר לופז, אלן פיליפ ליס, טוואנה דפני, ג'נט סיוול, סינתיה ליסט, דניס למברט ובריאן פוטר, והופק על ידי דירטי סוויפט, ברוס ווין, קורי רוני ופילוסופי.
בתוך השיר נכללו קטעים שנלקחו מהשיר "It Only Takes a Minute", שיצא בשנת 1975.